【混合過關】兆文:德心知遇開竅繼續上
2024年04月19日 18:02
東網電視
更多新聞短片
第6場「德心知遇」草地一再守好位均速爆唔起,上仗改攻泥地即勝交出極佳衝刺力,蔡廐馬一經開竅有望扶搖直上,今仗再戰強項排4檔好跑,梅開二度機會好高。「實力哥」同程泥地1200米演出穩定,亦取得開齋勝利,周四由田泰安慢試,捉實下勁而唔急,更谷起雞公頸,弗得交關。「火神神樂」月初皮膚病退出未有大礙,翌日已經復課,過多兩日作快跳,4月9日試埋大閘後上走勢悅目。
第8場「龍之輝」初出一擊即中,克服外檔輕勝,上仗升班遇強敵,跑獲亞軍有交代,已吸取三班賽經驗,近期加脷帶出跳及試閘更冇咁急口,再贏話咁易。「愛馬善」同程田草1200米演出準繩,上仗突然搶放以致末段貫注力不足,連場硬仗埋門仍有拍跳,備戰積極繼續搏。「競駿飛翔」試跑未算太放鬆,然而台型極佳腳法早熟,試閘表現唔錯,潘頓揀騎不會無的放矢。